Diari Oficial de la Generalitat Valenciana


Sumari del DOGV 9115, del 28-06-2021 (2021/6773)

RESOLUCIÓ de 14 de juny de 2021, de la directora general d'Indústria, Energia i Mines, definitiva de sol·licituds inadmeses i de sol·licituds considerades desistides en relació amb les ajudes convocades per la Resolució de 5 de febrer de 2021, del conseller d'Economia Sostenible, Sectors Productius, Comerç i Treball, per la qual s'efectua la convocatòria, per a l'exercici 2021, d'ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metal·lomecànic, tèxtil, joguet, marbre-pedra natural i àrids, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus i els sectors emergents de la biotecnologia, producció audiovisual i la producció de videojocs, dins de la quarta fase d'implantació del Pla estratègic de la indústria valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9115

Data del DOGV
:   28-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6773


Data del document
:   14-06-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 14 de juny de 2021, de la directora general d'Indústria, Energia i Mines, definitiva de sol·licituds inadmeses i de sol·licituds considerades desistides en relació amb les ajudes convocades per la Resolució de 5 de febrer de 2021, del conseller d'Economia Sostenible, Sectors Productius, Comerç i Treball, per la qual s'efectua la convocatòria, per a l'exercici 2021, d'ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metal·lomecànic, tèxtil, joguet, marbre-pedra natural i àrids, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus i els sectors emergents de la biotecnologia, producció audiovisual i la producció de videojocs, dins de la quarta fase d'implantació del Pla estratègic de la indústria valenciana. [2021/6773]  
  
  
Atesa la Resolució de 5 de febrer de 2021, del conseller d'Economia Sostenible, Sectors Productius, Comerç i Treball, per la qual s'efectua la convocatòria, per a l'exercici 2021, d'ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metal·lomecànic, tèxtil, joguet, marbre-pedra natural i àrids, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus i els sectors emergents de la biotecnologia, producció audiovisual i la producció de videojocs, dins de la quarta fase d'implantació del Pla Estratègic de la Indústria Valenciana (DOGV 9017, 10.02.2021).  
  
Considerant que aquesta convocatòria queda sotmesa a l'Ordre 22/2016, de 27 d'octubre, de bases reguladores per a la concessió de subvencions per a l'impuls d'actuacions d'industrialització i millora de la competitivitat i sostenibilitat econòmica, social i mediambiental dels sectors industrials de la Comunitat Valenciana; a la Llei 38/2003, de 17 de novembre, general de subvencions; al Reial decret 887/2006, de 21 de juliol, pel qual s'aprova el seu Reglament sobre el procediment per a la concessió de subvencions, així com a la normativa autonòmica establida en els articles 159 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
Atenent el que s'estableix en els resolcs tercer, quart, cinqué, sisé, seté, nové i desé de la citada Resolució de 5 de febrer de 2021, on s'estableixen els requisits per a ser beneficiàries d'aquestes ajudes, les obligacions, les actuacions subvencionables i el termini per a la seua realització, les despeses subvencionables, la documentació a presentar i el termini de presentació de sol·licituds.  
Considerant que segons el que s'estableix en l'art. 68 de la Llei 39/2015, d'1 d'octubre, del procediment administratiu comú de les administracions publiques, així com en el resolc onzé de la convocatòria, la falta d'esmena dels documents o informacions requerits als sol·licitants, suposarà que se'ls tindrà per desistits de la seua sol·licitud.  
  
Vista la documentació aportada per les empreses, i les causes que justifiquen la inadmissió de les sol·licituds o les causes que justifiquen tindre per desistides les sol·licituds que no han sigut esmenades dins del termini i en la forma escaient.  
Ateses les al·legacions presentades en el termini establit a aquest efecte.  
En aplicació de les competències establides en l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, en el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible Sectors Productius, Comerç i Treball, i la delegació de competències establida en els articles 10, 12 i 13 de l'Ordre de 22/2016 de bases reguladores, on es delega en el director general d'Indústria i Energia la competència per a la instrucció, així com per a resoldre la concessió o denegació de les ajudes a què es refereix aquesta convocatòria, acord:  
Primer  
Dictar resolució definitiva de sol·licituds inadmeses i excloses de les ajudes objecte de la convocatòria. El llistat annex I a aquesta resolució definitiva conté la relació de sol·licituds que són inadmeses i excloses, així com les causes aplicades per a tal consideració.  
  
Segon  
Dictar resolució definitiva per la qual es tenen per desistides les sol·licituds d'ajudes incloses en el llistat annex II a aquesta resolució, per les causes detallades en aquest.  
  
Tercer  
Ordenar la publicació d'aquesta resolució definitiva en el Diari Oficial de la Generalitat Valenciana, així com la seua posada a la disposició dels interessats a través de la seu electrònica de la Generalitat.  
  
Quart  
Contra la present resolució, que exhaureix la via administrativa, podrà interposar-se de forma potestativa, de conformitat amb els articles 123 i 124 de la llei 39/2015 d'1 d'octubre, del procediment administratiu comú de les administracions publiques, recurs de reposició davant del mateix òrgan que l'ha dictada, en el termini d'un mes a comptar des de l'endemà a la seua publicació. Igualment, podrà interposar-se directament recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que es preveu en l'article 46 de la Llei 29/1999, de 13 de juliol reguladora de la jurisdicció contenciosa administrativa.  
  
València, 14 de juny de 2021.- La directora general d'Indústria, Energia i Mines: Maria Empar Martínez Bonafé.